
Selam Alejkum. Ja se zovem E. prezime nije važno sad i imam 22 godine sad. Ali htio sam te pitati ovo pitanje, došo sam u Ameriki 2000 godine i ima jedno 8-9 godina imam nešto u sisi. Mama mi je zvala neke Hodže u Bosni i dao mi je neke zapise i uradio sam ih ali opet imam istu stvar u sisi, debelo je, prija me je bolilo malo i prestalo je. Dosta ljudi i žena kažu da je to Mora ona ti pije krv iz sise kad spavaš. I ljeto stiže a ja ne smijem da skinem majicu neću da se sramotim ne smijem ni na bazen da odem gdje ima ženski. Šta ti misliš od tome? I de ti meni reci šta još možes mi pomoći, bogati. Kako stari ljudi stari kažu, moreš li mi zvijezdu otvoriti i da vidiš sta se dešava? Dosta sam sanjo ružnih stvari i ponekad ih još sanjam. Molim te javi mi nazad ja ću te čekati. Havla ti. E. ….Godišće: Juli 4 1988.


* 
* 
* 
* 
* 
* 
* 

 

MORA NA SISI KOJA KRV PIJE
==========================

 

Alejkumusselam.


Nije dozvoljeno jednom muslimanu da ide kod “hodža” koji prave zapise i da ih koristi, jer na taj način se ljudima u većini slučajeva pravi *[sihr](https://pitajucene.com/search/sihr/questions/ "Pretraži pitanja o sihru")* koji je u Šerijatu strogo zabranjen.


Trebaš odmah da uništiš sve zapise koje imaš tako što ćeš proučiti Bismilu i zapaliti ih. Pokaj se za to što si nosio zapise i kontaktirao “hodže” da kod njih riješiš svoj problem.


Ova stranica kao i mnoge druge nastoji da poduči ljude ispravnom razumijevanju Islamu i njegovom praktikovanju, pa tako imamo mnogo tekstova u kojima se govori o sihru, griješnosti onih koji ga prave (onaj ko pravi sihre izlazi iz vjere Islama jer je sihr *[kufr](https://pitajucene.com/search/kufr/questions/ "Pretraži pitanja o kufru")* – nevjerstvo), o grijehu onih koji idu kod sihirbaza i tome slično.


Tvoje davanje imena i datuma rođenja upućuje na to da si imao iskustva sa sihirbazima jer oni na taj način mogu da prave sihr onome ko im te podatke da, pa se tako toga moraš strogo čuvati. Ako imaš potrebe da se liječiš od sihra i džinskog djelovanja treba da to radiš kod onih koji liječe Kur'anom, a da se strogo kloniš sihirbaza koje možeš prepoznati po mnogim znakovima, a neki od njih su da traže *[ime](https://pitajucene.com/search/ime/questions/ "Pretraži pitanja o imenima")*, ime majke, sliku, datum rođenja, dio odjeće i slično, kako bi na osnovu toga pravili sihre kojima štete ljudima.


Jedini ispravan način liječenja od sihra i džinskog djelovanja je u praktikovanju i pridržavanju vjere Islama i klonjenju od onoga što je tom vjerom zabranjeno, učenjem Kur'ana, *[dova](https://pitajucene.com/search/dova/questions/ "Pretraži pitanja o dovama")* i zikrova koji su prenešeni od Poslanika, sallallahu alejhi ve sellem, i liječenjem kod onih koji liječe učenjem Kur'ana, a ne zapisima i slično.  

Isto tako, treba da znaš da tebi kao muslimanu nije dozvoljeno da ideš na bazene gdje ima golih ili polugolih žena, da se tamo i ti razgolišavaš, sa njima družiš i upadaš u sporne veze što može odvesti u zinaluk i tome slično.


A što se tiče tog problema koji imaš na svojoj sisi, treba da se obratiš ljekaru i da ti on dijagnosticira bolest i da ti lijekove za nju. Ve billahi tevfik.


Na pitanje odgovorio dr. Zijad Ljakić – zijad-ljakic.com


